SET เปิดเช้าพุ่งกว่า 9 จุด ตามตปท. ขานรับ “เฟด” คงดอกเบี้ยตามคาด!
SET เปิดเช้าพุ่งกว่า 9 จุด ตามตปท. ขานรับ "เฟด" คงดอกเบี้ยตามคาด! โดย ณ เวลา 10.00 น. อยู่ที่ 1,641.84 จุด บวก 9.24 จุด หรือ 0.57% สูงสุดที่ 1,643.64 จุด ต่ำสุดที่ 1,640.29 จุด มูลค่าการซื้อขาย 3.7 พันล้านบาท
31 ม.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,641.84 จุด บวก 9.24 จุด หรือ 0.57% สูงสุดที่ 1,643.64 จุด ต่ำสุดที่ 1,640.29 จุด มูลค่าการซื้อขาย 3.7 พันล้านบาท
โดยดัชนีตลาดหุ้นไทยปรับตัวขึ้นวันนี้ หลังคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติเป็นเอกฉันท์ในการคงอัตราดอกเบี้ยระยะสั้นที่ระดับ 2.25-2.50% ในการประชุมเมื่อวานนี้ ซึ่งเป็นการประชุมครั้งแรกของเฟดในปีนี้ ตามที่ตลาดการเงินคาดการณ์ไว้
โดยเฟดมีมติคงอัตราดอกเบี้ยในการประชุมเมื่อวานนี้ หลังจากที่ได้ปรับขึ้นอัตราดอกเบี้ยในการประชุมเดือนที่แล้ว ซึ่งเป็นการปรับขึ้นเป็นครั้งที่ 4 ในปีที่แล้ว และเป็นครั้งที่ 9 นับตั้งแต่ที่เฟดเริ่มปรับนโยบายการเงินสู่ภาวะปกติในเดือนธ.ค.2558
 